Ingen vei tilbake (film)

Se også Ingen vei tilbake (andre betydninger)

Ingen vei tilbake (originaltittel: The High and the Mighty) er en amerikansk drama- og katastrofefilm fra 1954 i regi av William A. Wellman. Filmen er basert på en bestseller av forfatteren og piloten Ernest K. Gann, som også skrev manuskriptet.

Handling
Filmen utspiller seg for det meste om bord i en firemotors Douglas DC-4 på vei mellom Honolulu og San Francisco. Som styrmann flyr den tidligere flykapteinen Dan Roman med over 35 års erfaring. Han ble tvunget til å forlate yrket som kaptein etter et havari hvor han hadde det juridiske ansvaret. I det venstre setet sitter den yngre kapteinen, John Sullivan. Når flyet er langt ute over Stillehavet og The Point of no Return er passert oppstår motorproblemer. Det er her det viser seg at den eldre og mer erfarne piloten kan løse utfordringene.

Om filmen
Filmens gjennomgangsmelodi er av Dimitri Tiomkin og fikk Oscar for beste filmmelodi.

Rolleliste (utvalg)
John Wayne - Dan Roman 
Claire Trevor - May Holst 
Laraine Day - Lydia Rice 
Robert Stack - John Sullivan 
Jan Sterling - Sally McKee 
Phil Harris - Ed Joseph 
Robert Newton - Gustave Pardee 
Julie Bishop - Lillian Pardee 
Pedro Gonzales-Gonzales - Gonzales   
Wally Brown - Lenny Wilby, navigatør

Boken
Ernst K. Gann: Ingen vei tilbake; oversatt av Arvid Norlie, Oslo (1972) (Oversatt fra The High and the Mighty

Eksterne lenker


Kategori:Filmer fra 1954
Kategori:Dramafilmer fra USA
Kategori:Katastrofefilmer fra USA
Kategori:Engelskspråklige filmer
Kategori:Filmer som foregår ombord i fly